Нацовци
Нацовци е село в Северна България. То се намира в община Велико Търново, област Велико Търново.

География 
Селото се намира на около 14 километра южно от Велико Търново на брега на река Белица. Край него минава проходът Хаинбоаз (Проход на републиката). Населението, заедно с жителите на близките селца Големани, Малчовци и Върлинка, възлиза на около 50 души. В последните години се обособява като вилна зона. Заобиколено от полите на Балкана, то е привлекателно място за отдих и туризъм.

История 
Селището възниква около 1830 г. Устни предания говорят за романтичната любов на ратайчето от Килифарево Наца и манастирския слуга Петър. Благосклонният игумен на манастира им дава парче земя, където свиват семейното си гнездо. Там възниква село Нацовци. По-късно, по повод преустройството на Килифаревския манастир „Рождество Богородично“, от тревненското село Бърдени там се преселват 5 семейства на майстори – строители. След години се преселват и някои балканджии.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Културни и природни забележителности 

На два километра югоизточно от селото се намира „Калето“ – останки от стария Килифаревски манастир. По времето на Второто българско царство там е била книжовната школа на Теодосий Търновски. Има много легенди за злато, хвърлено в кладенеца (дълбок около 20 м.) пред манастира от бягащите от турците монаси. През 19 век е възстановен на ново място - на около километър на юг от Нацовци, близо до реката. Пътят за него минава през самото село. Преди манастира има стара воденица, която пустее и се руши. Действала от турски времена, градена от камък и работеща до към 2000-та година, за нуждите на светата обител, днес е изоставена на произвола на природата. На близо има хотел-ресторант с басейн, но мостът разделящ го от Манастира и с.Нацовци е разрушен от прииждащата стихия на селската река, която пролетно време няма нищо общо с кротката река Белица, през лятото и есента. Районът предлага непритенциозни възможности за отдих, риболов и туризъм, на хиляди натуралисти, природолюбители, бягащи от жегата в големия град. Подслон на туристи и еколюбители се предлага и в селото, и в манастира.

Редовни събития 
 На 8 септември всяка година е празникът на манастира. Тогава е и съборът на селото.

Други 
За любителите на природата и туризма мястото предлага възможности за разходки до съседните балкански села. Ходене на „Синия вир“ – страхотно място с естествено джакузи в чистата река.

Бележки 

Села в област Велико Търново
Населени места в община Велико Търново